Die Ziit isch nu mit witru Ischnitta värbunnu gsi. D'politisch  Situation na dum Ändi vam erschtu Wältchriäg het du Kontakt zu schine Sehn värhinrut. Zglichum isch schini Müättär Afangsch 1919 schwer ärchrankt und im Jahr druf gschtorbu. Äs isch öi in dischär Ziit gsi, wa där Kurt Blumenfeld, där Schef va där Propagandaabteilig va där Zionistischu Väreinigung fär Ditschland dä Einstein fär du Zionismus het chenu interesieru.